
BEDYDD. 


Llawxr  o  frwydrau  ar  feusydd  papyr  a  thafod  sydd  wedi  ea 
hymladd  ynghylch  bedydd,  a  byny  hefyd  gan  ddynion  wedi  eu 
hanfon,  meddynt  hwy,  i  weinyddu  yr  ordinhad.     Y  mae  yn  beth 
syn  iawn  i  feddwl  dyn  ystyriol,  i  weled  cynnifer  o  genadon  dros 
Dduw  yn  gweinyddu  yr  ordinhad  o  fedydd,  yr  hon  sydd  o'i  osod- 
iad  ef  ei  bun,  ac  i  gyd  yn  angbytuno  yn  ei  chylcb.     A  ddiohon 
fod  pregethwr  wedi  oi  anfon  gan  Dduw  i  fedyddio,  os  na  fydd  yn 
gwybod  yn  ddiambeuol  pa  fodd  y  mae  bedyddio,  a  phwy  i  Ted- 
yddio?     Y  mae  yn  anmhosibl,  debygwn  i.     Yr  oedd  dyscyblion 
Crist,  yn  yr  oes  apostolaidd,  yn  gwybod  yn  eitbaf  da  ynghylch 
bedydd ;  ac  o  ganlyniad,  nid  y w  yr  hanesion  yn  y  Testament 
Newydd  am  fedyddio  yn  egluro  nemawr  ary  gweinyddiad,  ond  yr 
hyn  a  grybwyllir  yn  anfwriadol.     Hyn  yw  yr  oil  a  ystyria  y 
gwabanol  enwadau  yn  anghemheidiol   er  gweinydda,  yn  lie  iawn 
hyfforddiad  oddiwrth  Dduw,  neu  trwy  olyniad  oddiwrth  y  rbai  a 
wyddent.     Gan   nad  yw  yr  haneswyr  ysgrythyrol  wedi  amcanu 
dangos  pa  fodd  i  weinyddu  bedydd,  na  desgrifio  y  petbau  sydd 
yn  perthyn  iddo,  ond  yr  byn  a  amlygent  yn  ddamweiniol,— y  mae 
yn  amlwg,  ynte,  nad  oeddynt  bwy  yn  golyga  y  buasai  neb  yn 
cymmeryd  yr  hyn  a  fuasent  hwy  yn  ysgrifenu,  yn   unig,  yn 
ddigonol  er  derbyn  iawn  hyffordditd  i  weinddu  yr  ordinhad,  ond 
y  buasent  yn  derbyn  y  cyfarwyddyd  a  roddwyd  gan  Grist  yn 
draddodiadol.    Y  mae  yn  rhesymol  i  gredu  fod  Crist  wedi  desgrifio 
yr  ordinhad  i'w  apostolion  yn  fanwl;  canys  nid  oea  banes  fod 
unrhyw  gamddeall  yn  ei  chylcb  yn  yr  boll  Destament;  ond,  etto 
nid  yw  y  desgrifiad  bwnw  mewn  y3grifen,  ac  o  ganlyniad  ni  allwn 
ni  yn  yr  oes  hon  gael  cyfarwyddyd  ond  oddiwrth  Dduw  yn  union- 
gyrcbol,  neu  trwy  draddodiad,  oddieithr  yr  byn   a  gasglwn  oddi- 
wrth haneswyr  ysgrythyrol  pan  yn  crybwyll  yn  ddamweiniol  am 
ryw  betbau  perthynol  i  fedydd. 

Wedi  sylwi  yn  y  modd  yna,  y  mae  yn  ymddangos  bellach  yn 
anhygoel  fod  neb  enwad  o  grefyddwyr  yn  ymwDeyd  a  bedydd  yn 
iawn,  ac  fel  y  gosodwyd  ef  gan  Grist.  Ond  rhag  collfarau  neb  yn 
/wriadol,  gwnawn  ymchwiliad  teg  i'r  crybwylliadau  damweiniol 
aydd  am  fedydd  yn  y  Testament  Newydd;  ao  os  cawn  rhyw  aect 


yn  cyfateb  yn  ei  gweinyddiad  o  fedydd  i'r  hyn  a  allwn  ga9glu  c  > 
Testament  Newydd,  bydd  yn  eithaf  tebyg  fod  y  sect  bono  wedi  ei 
byfforddi  gan  Dduw  yn  uniongyrehol,  neu  trwy  draddodiad  ;  neuy 
o  leiaf,  ymddengys  fel  y  fwyaf  cywir  o'r  lleill.  Cawn  olrhain7 
ynte,  i  Fedydd  fel  liyn  : — 

I.  Pa  BETH  YW  PRIF  DDYBEN    BEDYDD  ? 

Dyma  ofyniad  a  atebir  mewn  auiryw  ffyrdd.  Dywed  rbai  mas 
dangosiad  ydyw  o  fod  y  bedyddiedig  yn  gwneyd  proffes  o'r 
efengyl.  Ereill  a  ddywedant  mai  arwydd  ydyw  fod  digon  ar  ei 
gyfer  yn  Nuw.  Hhai  a  haerant  mai  arwydd  allanol  ydyw  o 
fedydd  yr  Ysbryd  Glan,  ac  ereill  mai  sel  ydyw,  fel  yr  enwaediad 
gynt.  Ond  pa  beth  a  ddywed  yr  ysgrythyr  am  dano  ?  Wei, 
dywed  fod  loan  yn  bedyddio  "  er  maddeuant  pechodau"  (gwel 
Marc  i,  4;  Luc  Mi,  3).  Dywed  Pedr  ar  dydd  y  Pentecost, 
**■  Edifavhewch,  a  bedyddier  pob  un  o  bonoch  yn  enw  Iesu  Grist, 
er  maddeuant  pechodau  "  (Act.  ii,  38).  Mae  yr  byn  a  ddywedir 
gan  Ananias  "vvrth  Paul,  sef,  "  Cyfod,  bedyddier  di,  a  golch 
ymaith  dy  becbodau,"  yn  dangos  fod  maddeuant  yn  dyfod  trwy 
fedydd.  Yr  oedd  loan  Fedyddiwr,  yn  annog  ei  wrandawwyr  i 
ddwyn  "  ffrwythau  addas  i  edifeirwch,"  a'u  bod  hwythau  yn 
"  cyffesu  eu  pecbodau  "  pan  yn  cael  eu  bedyddio,  yn  dangos  yn 
amlwg  mai  yn  y  bedydd  yr  oedd  cael  maddeuant  pecbodau.  Felly 
y  gellir  syhvi  gyda  golwg  ar  Pedr  ar  dydd  y  Pentecost,  pan  yn 
dweyd  wrtb  y  dyrfa  am  edifarhau  yn  flaenorol  i  fedyddio.  JVJae 
yn  naturiol  iawn  wrtb  hyn  oil  i  beuderfynu  fod  bedydd  er  madd- 
euant pechodau. 

II,  Pwy  yw  Deiliaid  Bedydd  > 

Yr  anghytundeb  nawyaf  yngbylch  y  pwnc  hwn  yw,  pa  un  a 
ydyw  babanod  yn  ddeiliaid  cymhwys  ai  peidio.  Dywed  ptiwb  fod 
credinwyr  yn  gymhwys.  Ond  nad  beth  a  ddywedo  neb,  os  yw 
bedydd  er  maddeuant  pechodau  yn  ysgrythyrol,  y  mae  yn  cau 
babanod  allan,  am  nad  ydynt  wedi  pecbu  ;  a  dynion  yn  credu,  ac 
yn  edifarhau,  yw  yr  unig  ddeiliaid.  Eithr  rbag  fod  rbywun  yn 
tybied  lod  sail  i  fedyddio  babanod,  ceir  chwilio  i  mewn  i'r  hyn  a 
ddygir  yn  miaen  fel  prawf  o  byny.  Dywedir  fod  gorchymyn 
Crist  i  ddysgu  "yr  holl  genedlocdd,  gan  eu  bedyddio,  &c,"  yn 
cynnwys  fod  pob  un  yn  yr  boll  genedloedd  yn  ddeiliaid  bedydd; 
a  dywedir  fod  y  geiriau  "  holl  genedloedd  "  i'w  deall  yn  y  commis- 
siwn,  yr  un  fath  ag  yn  M;ith.  xxv,  32 — "A  chydgesglir  ger  ei 
fion  ef  yr  holl  genedloedd. .''     Nicl  oes  dim  neillduol  yn  fwy  yn  y 


geiriau  "  yr  holl  genedloedd,"  na'u  bod  yn  golygu  pob  cenedh  Pe 
gorchymynid  i  ni  rifo  yr  hall  gcnedloedd,  gallem  ufyddbau  i'r 
gorchyinyn  heb  rifo  pob  un  ynyr  holl  genedloedd ;  ond  pe  gorch- 
ymynid i  ni  ladd  yr  holl  genedloedd,  nia  gailern  gyflawni  hyny 
heb  ladd  pob  uu  yn  yr  holl  genedloedd.  Pe  ewyllysieoi  argyhoeddi 
yr  holl  genedloedd,  nid  gwiw  fiiasai  i  ni  dreio  argyhoeddi  babanod, 
er  y  buasai  yr  ymadrodd  yn  eithaf  grutnmadegol  ;  ond  pe  ewyll- 
ysiem  foddi  yr  holl  genedloedd,  buasai  raid  i  ni  foddi  y  babanod 
a  phawb.  Y  mae  yn  auilwg,  gan  hyny,  fod  ystyr  "  yr  holl  gen- 
edloedd" yn  ymddibynu  yn  gwbl  ar  yr  hyn  sydd  yn  cael  ei  gys- 
sylltu  wrtbo.  Yn  yr  un  rnodd  y  mae  deall  "  Pregethwch  yrefungyl 
i  bob  creadur"  hefyd.  Ond  efallai  fod  rhywun  am  wrihod  y 
rhesymau  blaenorol,  ac  yn  penderfynu  fod  rhaid  cymuaeryd  yr 
holl  genedloedi  yn  y  comniissiwn  yn  yr  un  ystyr  a'r  holl  genedl- 
oedd yn  Math,  xxv,  32 — "  A  chydgesglir  ger  ei  fron  ef  yr  holl 
genedloedd.''  Cymniereu  amddiffynwr  baban«>d  ychydig  bwyll,  a 
chawn  weled  pa  un  a  ydyw  yr  ymadroddion  diweddaf  yn  cynuwys 
yr  holl  genedloedd,  yn  yr  ystyr  helaethaf — ie,  pa  uu  a  ydynt  yn 
cynnwys  babanod  neu  beidio.  Yr  ydym  yn  darlien  yn  Mf-th. 
xxiv,  31,  fod  yr  holl  elho'edigion  yn  cael  eu  casglu  yn  flaenorol  i 
gasgliad  yr  holl  genedloedd,  a  chau  fod  babanod  yn  ddeiliaid 
teymas  niifoedd,  y  mae  yn  amhvg  eu  bod  i  gael  eu  casglu  gy  la'r 
etholeuigion.  Ond  nad  beth  am  hyny,  gallwn  broti  na  fydd 
babanod  yn  ngbasgliad  yr  holl  genedloedd ;  a  hyny  fel  hyn  : — Y 
mae  Crist  yn  dweyd  wrth  y  rhai  ar  ei  ddeheulaw,  "  Deuwcb  chwi, 
fendigedigion  fv  Nhad,  etifeddweh  y  deyrnas  a  bar  >towyd  i  chwi, 
er  seiliad  y  byd;  canys  bum  newynog,  a  chwi  a  roisoch  i  mi 
fwyd,  &c.;''  a  dywed  wrth  y  rhai  ar  ei  law  aswy,  "Ewch  oddi- 
■wrthyf,  rai  melldigedig,  i'r  tan  tragwyddol,  &c;  canys  bum 
newynog,  ac  ni  roisoch  i  mi  fwyd,  &c.''  Darllener  yr  adnodau 
oil.  Heblaw  y  da  a'r  drv  g  sydd  yn  cyfansoddi  yr  1  oil  genedloedd, 
y  mae  Crist  yn  siarad  am  blaid  arall,  yr  hon,  mat  yn  debyg,  yw 
yr  etboledigion  a  fuaseut  wedi  eu  casglu  yn  flaenorol;  canys 
dywed  am  uanynt,  "  Yn  gytamaint  a'i  wneuthur  o  honoch  i  un  o'r 
rhai  hyn  fy  mrodyr  lleiaiV  Y  mae  rhan  o'r  holl  genedloedd  yn 
cael  eu  gwobrwyo  yn  ddiddysgwyliad  am  eu  gweitbreloedd  da; 
a'r  rhan  arall  yn  cael  eu  conJemnio  am  eu  gwei'.hreloedd  drwg. 
Nid  yw  babanod  yn  gwneyd  da  na  drwg;  ac  y  mae  yn  amlwg,  o 
ganlyniad,  na  Jyda  babanod  yn  "  yr  holl  gencdloed"  hyn.  Cawn 
yn  nesaf  edrych  i'r  commissi wn  er  g weled  gorchymyn  i  wneyd  pa 


heth  i'r  holl  genedloedd  sydd  yn  cael  ei  feddwl.  Dywedir  yn 
Mathew  xxitiii,  19 — "  Ewch  gan  hyny,  a  dysgwch  yr  holl  genedl- 
©edd,  gan  eu  bedyddio;'*  ac  yn  Marc  xri,  15 — "Ewch  i'r  holl 
fyd,aphregeihwch  yr  efengyl  i  bob  creadur  ;  y  neb  a  gredo,  ac  a 
fedyddier,  a  fydd  cadwedig.'*  Yn  y  cyntaf,  gorobymyn  i  ddysgu, 
neu  wneyd  dyscyblion  o'r  holl  genedloedd  sydd,  gan  eu  bedyddio  ; 
ac  yn  yr  ail,  gorchymyn  i  biegethu  yr  efengyl  sydd,  a'r  sawl  a 
gredai  ac  a  fedyddid  a  fyddai  cadwedig.  Mae  yn  amlwg  mai 
dysgu  neu  bregeihu  yr  efengyl  sydd  mewn  golwg  yn  y  ddau  le ;  ae 
mai  rhai  yn  derbyn  neu  yn  credu  yr  byn  a  ddysgid  neu  a  breg- 
ethid,  oedd  deiliaid  i  bedyddio.  Nid  oedd  y  rhai  ni  chredent  yn 
ddeiliaid  bedydd,  ond  condemniad ;  ac  y  niae  byn  yn  dangos  nad 
yw  yr  holl  genedloedd,  yn  ol  yr  ystyr  a  roddir  i'r  geiriau  gan  rai 
i  gael  eu  bedyddio,  Yn  y  geiryddiad  cyntaf  o'r  eommissiwn, 
gorchymynir  "dysgu  iddynt  bob  peth  "  a  orchymynodd  efe  i'w 
apostolion,  yn  ychwanegol  at  yr  byn  a  ddysgid  iddynt  yn  flaen- 
orol.  Mae  yn  eglur  with  y  dysgu  cyntaf  mai  dysgu  egwyddorion 
blaenaf  Cristionogaeth  a  feddylid,  megysy  gwnai  Pedr  ar  ddydd  y 
Pentecost,  sef, "  Edifarhewch,  a  bedyddier  pob  un  o  honocb  er, 
maddeuant  pecbodau  ;  a  cbwi  a  dderbyniwch  ddawn  yr  Ysbryd 
Glan.''  Gwelir  fod  Pedr  yn  dweyd,  "Bedyddier  pob  tin  o  honoch ;" 
ond  "  y  rhai  a  dderbyniasant  ei  air  ef  yn  ewyllysgar  a  fedydd- 
iwyd  "  yn  unig.  Wrth  y  dysgu  diweddaf  yn  y  comtnissiwns  sef  y 
«'  dysgu  pob  peth,"  y  deallir  y  dysgu  byny  a  wnelai  yr  apostolion 
ac  ereill  ar  y  credinwyr  yn  eu  llytbyrau  a'u  hymweliadau  atynt. 
Nid  yw  y  dysgu  cyntaf  yn  gvreddu  i  rai  sydd  wedi  dod  yn  ddys- 
cyblion,  ond  yr  ail  ddysgu  ;  ae  nid  y  w  y  dysgu  olaf  yn  gtveddu  i'r 
rhai  sydd  heb  gredu,  ond  y  cyntaf.  Dysgu  y  cyntaf  neu  yr  olaf 
i  faban  sydd  ffolineb,  canys  y  mae  gwaith  mawr  i'w  ddysgu  ef  i 
gerdded  a  siarad  o  flaen  hyny ;  ac  o  ganlyniad,y  mae  yn  unol  a'r 
commissiwn  i  beidio  bebyddio  baban  nes  y  byddo  wedi  dysgu  y 
dysgu  cyntaf  canys  pe  bedyddid  ef  cyn  hyny,  newidid  y  commis- 
siwn yn  "  Bedyddiwch,  gan  ddysgu  wedi  hyny,''  am  y  bedyddir 
babanod  yn  awr  yn  fuan  wedi  eu  geni.  Y  mae  yn  beth  a  addefa 
pawb,  ond  odid,  fod  pob  creadnr  rbesymol  yn  ddeiliad  pregethu, 
ac  os  creda  yr  byn  a  bregethir  (ond  nid  beb  byDy),  yn  ddeiliad 
bedydd  hefyd  ;  ac  o  ganlyniad,  fe  welir  wrth  byn  y  gall  rhywun 
fod  yn  ddeiliad  pregetliu,  pan  na  fydd  yn  ddeliad  bedydd,  trwy  ei 
fod  yn  parhau  yn  anghredadyn,  Ond  gadawn  y  commission  i 
fyned  at  esiampalu  o  fedyddio,  er  cael  gwe!ed  a  oeddid  yn  bed- 


yddio  babanod  yn  rhywle.  Diehon  fod  thywun  yn  barod  5 
waeddi  fod  teulu  ceidwad  y  carchar  wedi  eu  bedyddio  oil,  a  bod 
teulu  yn  cynnwys  babanod.  Yr  hyn  sydd  yn  cael  ei  ddweyd  yn 
yr  hanes  hyny  yw  byn . — "  A  hwy  a  draethasant  iddo  air  yr 
Arglwydd,  ac  i  bawb  oedd  yn  ei  dy  ef ;''  a  dywedir  hefyd  am  dan- 
ynt,  "  Ac  efe  a  fu  lawen,  gan  gredu  i  Dduw,  efe  a'i  holl  dealu." 
Yn  awr,  os  oedd  yno  fabanod,  yr  oeddid  yn  pregethu  iddynt,  ac 
yr  oeddynt  hwythau  yn  credu.  Y  mae  yn  rhesymol,  gan  byny, 
i  feddwl  nad  oedd  babanod  yno.  Betb  sydd  i  ddywedyd  am  deulu 
I-ydia,  ynte?  Nemawr  o  ddim.  Mae  yn  amlwg  i'w  theulu  gael 
eu  bedyddio  ;  ond  yr  holl  eglurhad  a  ellir  gael  yw  yr  hyn  sydd 
yn  Act.  xvi,  40 — "  Ac  wedi  my  tied  [o'r  apostolion]  allan  o'r 
carchar,  hwy  a  aethant  i  mewn  at  Lydia ;  ac  wedi  gweled  y  brodyr, 
hwy  a'u  cysurasant,  ac  a  yrnadawsaut."  Y  mae  yn  amlwg,  debyg- 
wn  i,  mai  y  brodyr  oedd  teula  Lydia,  a'u  bod  yn  cymmeryd  eu 
cysuro;  o  leiaf,  nid  oes  awgrym  fod  ganddi  fabanod,  ac  y  mae  yn 
bosibl  cyfansoddi  teulu  hebddynt  hwy.  Etto,  dywedir  am  Crispus 
a'i  denlu — "  A  Chrispu6  yr  arch  synagogydd  a  gredodd  yn  yr 
Arglwydd,  a'i  holl  dy  "  (Act.  xviii,  8,).  Babanod  oedd  y  rhai  hyn 
«tto  yn  alluog  i  gredu.  Efallai,  ynte,  fod  babanod  yn  mysg  yr 
holl  rai  a  fedyddiodd  loan  yn  yr  Iorddonen;  ond  ymddengys  fod 
bedydd  loan  yn  hollol  anaddas  i  fabanod.  Dywed  Paul  am  fed- 
ydd  loan  fel  hyn — "  loan  yn  ddiau  a  fedyddiodd  a  bedydd  edifeir- 
tvch  gan  ddywedyd  wrth  y  bobl  am  gredu  yn-  yr  hwn  oedd  yn 
Jyfod  ar  ei  ol  ef,  eef  yn  Nghriet  Iesu  "  (Act.  xix,  4).  Ychwanegir 
at  "fedydd  edifeirwch  ''  y  geiriau  er  maddeuant  peckodau  yn  Marc 
i,4.  Ond,  meddai  y  bedyddiwr  babanod,  os  yw  yr  holl  enghreiflfl- 
iau  blaenorol  yn  anflFafriol  i'n  deiliaid  bychain  ni,  y  mae  yr  hyn 
a  ddywedodd  Cri6t  yn  ddigonol  yn  ngwyneb  y  cyfan  a  ddangos- 
wyd  yn  eu  herbyn.  Y  mae  Crist  yn  dweyd  am  blant,  "  Gadewch 
i  blant  bychain  ddyfod  ataf  fi,  ac  na  waherddwch  iddynt :  canys 
eiddo  y  cyfryw  rai  yw  teymas  nefoedd  "  (Marc  x,  14;  Math,  xix, 
14).  Yn  awr  dadleuir,  os  darfu  i  Grist  ddweyd  fod  babanod  yn 
ddeiliaid  teymas  nefoedd,  paharu,  yn  enw  rhe3wm,  gan  eu  bod 
mor  dda,  nad  ydynt  yn  deilwng  i  gael  eu  bedyddio,  a  dyfod  trwy 
y  drws  bedydd  i'r  eglwys  ?  Wei,  y  maent  yn  deilwng  i  fyned  i'r 
nef,  os  hunant  yn  fabanod,  am  i  Grist  eu  prynu  ;  ond  nid  oedd 
Crist,  er  hyny,  yn  gweled  y  rhai  hyny  yn  wrthddrvchau  addas  i 
gael  eu  bedyddio  o  herwydd  nad  oeddynt  wedi  peclm.  Y  mae  yr 
&ane8  yn  dangos  i  ni  iddynt  gael  eu  bendithio,  ond  nid  eu  bed- 


yddio.  Efallai  iddynt  gael  eu  bedyddio  cyn  hyny  rywbryd, — pa 
fodd  y  gwyddom  ni  lai?  Wel,ni  thai  i  ni  ddychymmygu  yn  eu 
cylch,  pa  un  a  gawsant  eu  bedyddio  neu  beidio ;  ond  gallwn 
ymresymu,  ac  os  dal  rbeswm  ei  dir,  yr  ydym  o'r  farn  y  try  yr 
amgylchiad  hwn  yn  wseth  yn  erbyn  bedyddwyr  babanod  na  dim 
sydd  wedi  ei  grybwyll  hyd  yn  hyn  (oddieithr  y  bedyddio  "  er 
maddeuant"),  ac  y  profa  yn  amlwg  na  fedyddiodd  Crist  a'i  ddys- 
cyblion  fabanod  erioed,  o  leiaf,  gallwn  ddweyd,  yn  ilaenorol  i'r 
amser  y  bendithiodd  Crist  y  plant  bychain  dan  sylw.  Y  modd  y 
profir  hyn  sydd  fel  y  caniyn  : — Yr  ydym  yn  cael  fod  yr  lesu  a'i 
ddyscyblion  yn  arfer  bedyddio  ar  yr  un  amser  ag  oedd  loan  yn 
gwneyd  hyny  (gwel  loan  iii,  22.  26 ;  iv,  1,  2);  ac  y  mae  yn  rhe- 
symol  i  farr.u  iddynt  ddeobreu  bedyddio  mor  foreu  ag  y  darfu 
iddynt  bregethu,  a  chael  gan  rai  i  gredu.  Yn  awr,  os  oedd  yr 
apostolion  yn  arfer  bedyddio  babanod,  neu  wedi  gweled  loan 
Fedyddiwr  yn  gwneyd  hyny,  paham  yr  oeddynt  amrwystro  plant 
bychain  i  ddyfod  at  Grist?  Os  meddylir  eu  bod  wedi  eu  bedyddio 
yn  flaenorol,  ac  mai  dyfod  yr  oeddynt  yn  awr  i  gael  eu  benditbio, 
yna  y  mae  yn  afresymol  i  dybied  y  buasent  am  rwystro  rhai  wedi 
dyfod  yn  frcdyr  iddynt,  trwy  eu  bod  wedi  eu  bedyddio  i'r  un 
bedydd.  Gwelir  wrth  hyn  mai  eu  bendithio  yn  unig  a  wnaeth 
Crist;  ac  os  yw  amddiffynwyr  neu  wrthwynebwyr  bedydd  babanod 
yn  gwneyd  r'.iywbeth  iddynt  heblaw  eu  bendithio,  cyflawnant  yr 
hyn  na  roddodd  ein  Harglwydd  un  esiarapl  yn  ei  gylch.  Bellach, 
gwelir  yn  eglur  mai  y  cyfryw  ag  sydd  yn  credu  tystiolaeth  gweis- 
ion  Duw,  ac  yn  edifarhau  am  eu  pechodau,  yw  unig  ddeiliaid  yr 
ordinhad  o  fedydd.  . 

III.  Pa  fodd  y  mae  gweinyddu  Bedydd  ? 

Erymchwilio  pa  un  ai  trochi  neu  daeDellu  yw  y  dull  iawn  o 
weinyddu  yr  ordinhad,  cymmerwn  yr  un  llwybr  ag  a  gymmerwyd 
yn  yddaubwnc  blaenorol.  Heb  fyned  i  roddi  barn  dysgedigion 
am  bapttzo,  cawn  edrych  i  mewn  i'r  hyn  sy'n  gyssylltiedig  a'r 
gair  bedyddio  yn  y  Testament  Newydd  Cymreig,  a  gadawn  yr  holl 
Pvoeg  i'r  rhai  sydd  "  yn  dysgu  bob  amser."  Y  peth  cyntaf  a 
deilynga  ein  sylw  yw  bedydd  loan ;  ac  y  mae  yn  amlwg  mai  hwn 
yw  y  goreu  i  roddi  goleuni  ar  ein  pwnc.  Yn  Math,  iii,  I,  dy- 
wedir — "  Daeth  loan  Fedyddiwr,  gan  bregethu  yn  niffeithwch 
Judea,"  ac,  yn  ol  efengylwr  arall,  yn  "  mhob  goror  ynghylch  yr 
Iorddonen,"  yr  hyn  sydd  yn  dangos  nad  oedd  efe  wrth  bregethu 
yn  cyfyngu  ei  hun  i'r  un  lie,  er  fod  y  cyfan  yn  y  "  diffaethwch.'* 


"  Yna  yr  aeth  allan  ato  ef  Jerusalem,  a  boll  Judea,  a'r  holl  wlad 
o  amgylch  yr  Iorddonen:  a  hwy  a  fedyddiwyd  ganddo  ef  ynyr 
lorddonen  »'  (adn.  5,6).  Etto,  "A  bu  yn  y  dyddiau  byny  ddyfod 
o'r  Iesu  o  Nazareth  yn  Qalilea,  ac  efe  a  fedyddiwyd  gan  loan  yn 
yr  Iorddonen ;  ac  yn  ebrwydd  wrth  ddyfod  i  fyny  oW  dwfr,  efe  a 
weloedd  y  nefoedd  yn  agored,a'r  Ysbryd  yn  disgyn  arno  megya 
colotnen"  (Marc  i.  9,  10).  Pe  buasai  yr  ymadroddion  blaenorol 
yn  newydd  i'r  darllenydd,  a'i  fod  yntau  yn  gwybod  mai  trochi 
neu  daenellu  oedd  yn  cael  ei  wneyd,  pa  un  o'r  ddau  adybiai  efe 
yn  fwyaf  cydweddol  i'r  desgrifiad  ?  Caiff  ateb  drosto  ei  bun. 
Mae  rhai  am  wneyd  "  yn  yr  Iorddonen"  i  feddwl  defnyddiad  o 
ddwfr  yr  Iorddonen,  a'r  lleill  i  feddwl  dim  mwy  na  glan  yr  lor. 
ddonen.  Myn  rhai  hefyd  wneyd  i  "  ddyfod  i  fyny  o'r  dwfr,"  i 
feddwl  oddiwrth  y  dwfr.  Mae  yr  Iorddonen,  gan  y  rhai  sydd  yn 
dadleu  fel  yna,  yn  cael  ei  gwneyd  yn  rhewllyd  iawu,  ac  o  ddyfnder 
yn  ei  glanau  hollol  angbyrleus  i  drochi  ;  ac  y  mae  pob  peth  sydd 
yn  fanteisiol  er  bedyddio  trwy  drochi,  o  anghenrhaid  yn  mhell 
oddiwrthi.  Mae  rhai,  n  herwydd  y  dywedir  fod  loan  yn  bed- 
yddio yn  Bethabara,  y  tu  hwnt  i'r  Iorddonen,  ac  i'r  Iesu  aros  yn  y 
man  hyny  (loan  i,  28  ;  x,  40),  yn  ceisio  profi  mai  nid  yn  yr  Ior- 
ddonen yr  oedd  efe  yn  bedyddio,  ond  y  tu  hwnt  iddi ;  ac  o  gan- 
lyniad,  mai  defnyddiad  o  ddwfr  yr  Iorddonen  yn  Bethabara  sydd 
i'w  olygu  wrth  yr  ('yn  yr  Iorddonen.''  Wei,  pa  beth  a  ellir 
ddweyd  dr ^s  mai  trochi,  ac  nid  taenellu,  yr  oedd  loan  ?  Dywed- 
wn  mai  yn  yr  Iorddonen  y  bedyddiai,  nid  am  na  allai  y  gair  yn 
weithiau  feddwl  Ian  neu  ymyl  yr  afon,  neu  "lanhau  y  ty  yn 
ngwaed  yr  aderyn,  ond  am  ei  fod  yn  beth  tmhygoel  fod  loan  yn 
dyfod  at  ymyl  yr  afon  i  daenllu,  ac  yn  beth  hygcel  fod  loan  yn 
myned  i'r  afon  i  drochi.  Yroedd  gwell  lie  yn  agos  i  dai  yn  rhyw- 
le,  fel  y  gallai  gael  llestri  dwfr  yn  gydous,  nk  myned  a'r  bobl  tua 
glanan  rhewllyd  (?)  yr  Iorddonen,  i  oeri  heb  un  achos,  ac  i  ddy- 
oddef,  os  oedd  yn  rhewi,  ergydion  dyferynau  rhewllyd  oddiwrth  y 
taenellwr  !  Os  nad  oedd  loan  yn  myned  a'i  fedyddiedigion  i  lawr 
at  fin  y  dwfr,  y  mae  yn  anmhriodol  dywedyd  "  dyfod  i  fyny  oddi- 
wrth y  dwfr,"  chwaithach  o'r  dwfr;  canys  os  mai  mewn  rhyw 
bellder  oddiwrth  yr  afon  yr  oedd  yn  bedyddio,  er  yn  defnyddio 
dwfr  o  boni  hi,  buasai  yn  llawer  mwy  priodol  i  eirio — "  Dyfod  i 
fyny  oddiwrth  loan,"  ond  nid  heb  ystyried  erhyny  fod  loan  mewn 
pant,  oblegid  y  "dyfod  j  fyny."  Mae  yn  dygwydd  yn  chwjtliig 
iawn  i'r  rhai  a  farnant  mai  yn  Bethabara  yr  oeddid  yn  bedyddio» 

ac  raai  defnyddiad  o'r  afon  gan  loan  i  fedyddio  yno,  oedd  Vw 
feJdwl  with  "  j/reyr  Iorddonen — ie,  mae  yn  dygwydd  yn  chwithift 
iddynt,  meddaf,  i'r  lesu  "  ddyfod  yn  ebrwydd  i  fyny  o'r  dwfr  !  " 
Y  raae  y  crybwylliad  blaenorol  am  Bethabara  yn  perii  mi  ymofyn 
pa  beih  ydyw  ystyr  yr  enw ;  ond  heb  achos  trafferthu  ynghylch 
hyny  yn  awr,  yr  wyf  yn  cofio  i  mi  glywed  taenellwyr  enwog  yn 
addef  roai  ei  ystyr  yw  passage,  neu  fynedfa  trwy.  Yn  awr,  os  yw 
rhai  yn  gnsod  Bethabara  mor  agos  i'r  Iorddonen  ag  i  fod  loan  yn 
cyrchu  dwfr  oddiyno  i  fedyddio,  cawn  ninnau  ei  osod,  gan  fod 
passage  yn  beth  tebygol  mewn  afon  fel  hon,  ar  Ian  yr  Iorddonen' 
yn  bentref  neu  dref,  neu  o  leiafyn  ]e  agy  gallai  rhywun  fel  lesu 
<l  aros"  ynddo,  h.y.,  Hetty  a  neu  drigo.  Yr  ydym  am  osod  yr  afon 
yn  fas  neu  rydiog  gyferbyn  a.  Bethabara,  fel  ag  i  foil  yn  gyfleus  i 
ddynion  ac  anifeiliaid  i  groesi  drwyodd  o'r  tu  hwnt,  am  fod  y  lie 
wedi  ei  enwi  yn  passage.  Os  caniateir  hyn,  ac  y  mae  rbeswrn  yn 
ei  ganiatau  yr  ydym  yn  cael  loan  yn  bedyddio  yn  yr  Iorddonen, 
ac  yn  Bethabara  o  ran  lie  ar  ei  glan  ;  megys  ag  y  gellid  cyhoeddi 
fod  Parchedig  Gyhoeddwr  Seren  Gomer  yn  bedyddio  yn  yr  afon 
Towy,  pan  y  buasai  yn  Nghaerfyrddin  o  ran  lie  ar  ei  glan.  Mae 
yr  enw  Bethabara  yn  gwneyd  yr  afon  yn  y  man  hyny  heb  fod  o 
ddyfnder  gormodol  i  drochi,  ac  yn  gosod  tai  er  newid  dillad,  a'u 
sychu,  &c,  neu  o  leiaf  i  ateb  Uawer  o  wrthddadleuon  y  taenellwyr. 
Ond,  meddai  rbywun,  gan  fod  Bethabara  y  tu  hicnt  i'r  Iorddonen 
(gwel  loan  i,  28),  nis  gallai  fod  ar  ei  glan.  Gellir  ateb  fod  y 
tu  hwnt  bwn  yr  un  a'r  tu  hwnt  (other  side)  sydd  yn  loan  vi,  22,  yr 
hyn  sy'n  raeddwl  yr  ochr  arall.  Yr  oeddym  yn  meddwl  yn  y 
llinellau  blaenorol  mai  dim  ond  rheswm  oedd  genym  i  brofi  fod 
Bethabara  ar  Ian  yr  Iorddonen  ;  ond  erbyn  edrych  y  mae  genym 
ysgrythyr,  ie,  i  brofi  mai  bedyddio  yn  yr  Iorddonen  oedd  loan 
pan  yr  oedd  yn  bedyddio  yn  Bathabara.  Darllener  y  bennod 
gyntaf  o  efengyl  loan.  Yr  ydym  yn  darllen  fod  y  bedyddiwr 
loan  yn  cael  ei  gwestiyno  gan  y  Lefiaid  a'r  offeiriaid,  ac  y  mae 
adn.  28  yn  hysbysu  i  hyn  gymmeryd  He  "  yn  Bethabara,  y  tu 
hwnt  i'r  Iorddonen, He  yroedd  Ioanyn  bedyddio''  yramserhyny. 
Ceir  yr  adnod  uesaf  yn  dweyd — "  Tranoeth  loan  a  ganfu  yr  lesu 
yn  dyfod  ato ;  ac  efe  a  ddywedodd,  Wele  Oen  Duw,  yr  hwn  sydd 
yn  tynu  ymaith  bechodau  y  byd,"  yr  hyn,  ynghyd  a'r  adnodau 
dilynol,  a  ddangosant  i'r  lesu  gael  ei  fedyddio  y  pryd  hyny,  ac  yn 
y  lie  hwnw  (Bethabara.)  Etto,  yn  Math,  iii,  13,  dywedir — "  Yna 
y  daeth  yr  lesu  o  Galilea  i'r  Iorddonen  at  loan,  i'w  fedyddio  gan' 

«!do  ;"  ac  yn  Marc  i,  9,  dywedir — M  Ac  efe  a  fedyddiwyd  gan  loan 
yn  yr  Iorddonen."  Ye  wel  pawb  bellach  fod  synwyr  cyfFrediu  ac 
ysgrythyr  yn  cadarnhau  mai  yn  yr  Iorddonen,  ond  yr.  Bethubara 
/el  lie,  yr  oeddid  yn  bedyddio,  a  bod  yr  afon  yn  gyfleus,  tai  yn 
agos  a  digon  o  Ysbryd  Duw  gan  loan  i'w  nerlhu  i  gyflawni  ei 
.  waith,  yn  ngwyneb  cyfnewidiadau  bin  a  lliosogrwydd  ei  ddeiliaid 
"  bedydd.  Mae  y  cyfan,  ynte,  yn  troi  yn  ffafriol  i  drochi,  a  hyny 
yn  yr  Iorddonen.  Yn  nesaf,  cawn  fod  loan  taefyd  yn  "  bedyddio 
yn  Ainon,  yn  agos  i  Salim,"  ac  yn  gyssylltiedig  a  hyny,  dywedir 
— "  Canys  dyfroedd  lawer  oedd  yno."  I  ba  beth  y  crybwyllir 
vma  am  "  ddyfroedd,"  os  nad  yw  yn  dangos  fod  y  lie  yn  gyfleus  i 
drochi  yno  fel  yn  yr  Iorddonen  ?  Ei  fod  yn  gosod  allan  le  i 
daenellu,  sydd  yn  ymddangos  yn  aunbebyg.  Ond,  ebe  rhywuu, 
mae  y  gair  yno  yn  urwyddo  mai  yn  Salim,  ac  nid  yn  Ainon,  yr 
oedd  y  "dyfroedd  lawer;"  ac  etto,  nad  yw  y  "dyfroedd  lawer"  yn 
cael  .eu  crybwyll  i  ddangos  fod  yno  lefydd  cyfleus  i  drochi,  ond 
am  eu  bod  yn  gyfleus  i'r  tnrfeydd  i  wersyllu  yno.  Pa  faint  yw'r 
pellder  rhwng  Ainon  a  Salim,  tybied  ?  Nis  gwn  i ;  ond  gwn  hyn, 
ei  fod  yn  beth  annhebyg  iawn  y  buasai  loan  yn  bedyddio  yn 
Ainon,  os  mai  yn  Salem  yr  oedd  yn  fwyaf  cvfleus  i  wersyllu  ; 
canys  yr  oedd  yn  uchosi  trafaelu  o  un  man  i'r  Hall  a  ellid  hebgor 
yn  fwy  manteisiol.  IVrth  wersyllu  y  mae  yn  arferol  i  gael  pebyll, 
ac  amryw  bethau  ereill  i'r  dyben.  Addefir  byn,  mi  debygaf.  Ond, 
a  addefir  i  "  holl  Judea,  Jerusalem,  a'r  holl  wlad  o  amgylcb  yr 
Iorddonen,"  i  fyned  a  phebyll,  &c,  ganddynt,  pan  aethant  at 
Ioau  i'r  Iorddonen,  fel  ag  i  fod  yn  gyfleus  i  newid  dillad,  &c,  pan 
oedd  efe  yn  eu  bedyddio  ?  Beth  ?  Na  wneir  ?  Wel,  ni  allaf 
finnau  addef  iddynt  fyned  a  dim  ganddynt  hefyd  i  Salim  er  gwer- 
syllu  yno.  Yn  awr,  gan  ein  bod  yn  metbu  cytuno  ynghylcb  y 
petb  yna,  awn  i  cbwilio  am  rywbeth  arall ;  a  dyma  ein  taenellwr 
yn  cael  allan  nad  trochi  yr  oedd  loan,  o  herwydd  fod  yr  Iesu  a'r 
boll  fobl  yn  cael  eu  bedyddio  yr  un  pryd,  a'i  br&vf  a  welir  yn 
Luc  Hi,  21,  22 — "A  bu, pan  oeddid  yn  bedyddio  yr  boll  fobl,  a'r 
Iesu  yn  ei  fedyddio  hefyd,  ac  yn  gweddio,  agoryd  y  nef,  a  disgyn 
o'r  Ysbryd  Glan  meini  rhith  corflForol,  megys  colomed,  arno  ef; 
a  dyfod  lief  o'r  nef  vn  dy wedyd,  Ti  yw  fv  auwyl  Fab  ;  ynot  li  y'm 
boddlouwyd."  Yn  awr,  os  mai  yr  un  pryd  oedd  y  bedyddio,  yr 
un  pryd  befyd  y  gweddiodd  Crist,  yr  agorodd  y  nef,  y  diagyi 
o'r  Ysbryd,  ac  y  daeth  y  lief  o'r  nef.  Ond  y  mae  yr  esboniad  yna 
o'r  geiriau  yn  milwrio  yn   erbyn   fleitbiau  ;    canys  dywedir  yn 

Math,  in,  16 — "  A'r  Iesu,  tvedi  ei  fedyddio,  a  aeth  yn  y  fan  i  fyny 
•'rdwfrj  ac  wele  y  nefoedd  a  agorwyd  iddo,  &c."  (Gwel  hefyd 
Marc  i,  9,  10.)  Mae  yn  amlwg  with  hyn,  nad  yw  prawf  ein 
taenellwr  yn  golygu  mwy  nag  i'r  peihau  hynod  a  nodir  i  ddyg- 
wyddyn  yr  amser  y  bu  loan  yn  bedyddio  y  bobl,  a'r  Iesu  hefyd  ; 
oblegid,  pe  auigen,  y  mae  yn  rhaid  myned  i  anhawsdra  inawr — y 
mae  yn  rhaid  pendeifynu  i'r  i:holl  bobl,"  sef  yr  boll  rhai  a  ddaeth- 
ant  at  loan  (yn  ol  yr  hanes)  i  gael  eu  taenellu  oil  yr  m:  pryd,  le, 
o  fawn  y  fynyd  y  darfu  i'r  Ysbryd  ddisgyn  ar  yr  Iosu — mai  ar  un 
waitb  neu  gynnyg  y  taenellodd  efe  ei  holl  fedyddiedigion  yn  yr 
Iorddonen,  ac  iddo  gyflawni  ei  waith  yno  ar  ddim  ond  un  stroke. 
Yr  oedd  yn  rhaid  fod  ganddo  beiriant  da  i  ddaenellu,  cyn  y  gallai 
gyflawni  y  fath  orchest  ryfeddol.  Ond  y  mae  yn  amlwg,  os  oedd 
gormod  o  rifedi  i'w  trochi  bob  yn  un,  mewn  aairyw  ddyddiau,  yr 
oedd  gormod  hefyd  i'w  taenellu  oil  ar  unwaith.  Wedi  nielhu  o'r 
prawf  blaenorol  dros  daenellu,  yr  ydym  yn  cael  ein  harwain  at  yr 
anmhosiblrwydd  i  geidwad  y  carchar  a'i  deulu  gaol  eu  trochi  ar 
ganol  nos,  pan  oedd  yr  apostolion  yn  eu  "  briwiau,''  ac  heb  un 
crybwylliad  iddynt  fyned  allan  o'r  carchar.  Yr  hyn  a  ellir 
ddwcyd  yw  hyn  :— Cawsant  eu  "  bwrw  i'r  carchar  nesaf  i  mewn." 
(Act.  xvi,  24),  "  ac  [ei'ej  a'u  dug  hwynt  allan  »'  (adn.  80) ;  ac  yn 
nesaf  yr  ydym  yn  cael  yr  apostolion  yn  traetbu  "iddo  air  yr 
Arglwydd,  ac  i  bawb  oedd  yn  ei  dy  ef:  ac  efe  a'u  cymmerth  hwy 
yr  awr  bono  o'r  nos,  ac  a  olchodd  eu  briwiau  :  ac  efe  a  fedydd- 
iwyd,  a'r  eiddo  oil,  yn  y  fan  [sof  yn  fuau].  Ac  wedi  iddo  eu  dwyn 
hwynt  i'w  dy,  efe  a  osododd  fwyd  gar  eu  bron  hwy,''  &c.  (ada. 
32 — 31).  Mae  yn  amlwg  na  fedyddiwyd  yn  y  carchar  nesaf  i 
mewn,  nac  yn  y  ty;  ac  y  mae  yn  amlwg  hefyd  i'r  apostolion 
draethu  gair  yr  Arglwydd  "  yn  ei  dy  ef,"  cyn  bedyddio,  ac  iddynt 
gael  eu  dwyn  dracbefn  i'r  ty  ar  ol  hyny.  Os  mai  taenellu  oedd- 
ynt,  yr  oedd  yn  fwy  cyfleus  i  wneyd  byny  yn  y  ty ;  ond  os  trochi, 
yr  oedd  yn  rhaid  myned  allan  ;  ac  allan  yr  aethaut,  ie,  "  yr  awr 
hono  o'r  nos."  ond  ni  wyddom  i  ba  le,  ac  i  drochi,  mae  yn  debygol. 
Yr  oedd  y  Duw  a  agorodd  y  carchar  yn  abl  cadw  y  "  briwiau  " 
rhag  gwaethygu  yn  y  dwfr;  ac  yr  oedd  yr  Hwn  a  ddywedodd 
"  Ar  y  cleifiou  y  rboddant  eu  dwylaw,  a  hwy  a  fyddant  iach,"  yn 
wastad  yn  gofalu  am  y  rhai  a  ufyddbaent  iddo.  Gwna  y  sylw 
diw  eddaf  ateb  pob  gwrtbddadleuon  hefyd  yn  erbyn  trocbi  Saul  o 
Darsus. — Yr  ydym  wedi  olrhain  digon,  debygwn  :,  ar  y  pwnc  hwn, 
bellach ;  ond  yr  wyf  o'r  farn  fod  yn  rhaid  rhoddi  rheswm  cyA 


